Mangalica

Mangalica (nárečovo: mangulica, manguľica, mangoľica) je plemeno ošípaných pochádzajúce z Veľkej dunajskej kotliny.

Bolo vyšľachtené v roku 1833 skrížením plemena z Bakonského lesa (kedysi aj u nás populárne bagún) s polodivokým bravom z Šumadije. Plemeno sa vyznačuje dlhou vlnitou srsťou plavej až čiernej farby, ktorá mu umožňuje pásť sa vonku aj v tuhej zime – tým dosahuje prirodzený prírastok sadla, ktoré obsahuje veľké množstvo cholesterolu. Tradičné maďarské špeciality ako uhorská saláma alebo čabajky sa podľa originálnej receptúry vyrábajú práve z mäsa mangalice. Po druhej svetovej vojne chov plemena upadol, pretože má vyššie nároky na stravu a vo vrhu býva maximálne osem prasiat. V poslednom čase však mäso vyhľadávajú labužníci pre jeho šťavnatosť. Maďarsko ročne vyprodukuje 60 000 kusov mangalice.

Referencie

Iné projekty

Externé odkazy 
 Http://www.rozhlas.cz/radiozurnal/zzz/_zprava/514605
 Http://www.stocarstvo.com/zootehnika/mangulica.htm 
 Http://valentikovo.blogspot.com/2010/04/pytate-sa-na-druh-svin-mangalica.html
 Http://www.mangalitza.at
 Http://www.agroservice.hu/mangainfo1.htm

Zdroj 

Hospodárske zvieratá